stanford-oval/wikipedia huggingface dataset:
Sándor Wladár

| Mitalit | Mitalit | Mitalit |  |
| --- | --- | --- | --- |
|  Sándor Wladár vuonna 2021. |  Sándor Wladár vuonna 2021. |  Sándor Wladár vuonna 2021. |  |
Maa:   Unkari
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 | 200 m selkäuintii |  |
| MM-kilpailut  | MM-kilpailut  | MM-kilpailut  |  |
|  Hopeaa | Guayaquil 1982 | 200 m selkäuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Split 1981 | 100 m selkäuinti |  |
|  Kultaa | Split 1981 | 200 m selkäuinti |  |
|  Hopeaa | Rooma 1983 | 200 m selkäuinti |  |
Sándor Wladár (s. 19. heinäkuuta 1963 Budapest) on unkarilainen selkäuinnin olympiavoittaja, Euroopan-mestari ja MM-mitalisti. Hän edusti Központi Sportiskola -seuraa ja on pituudeltaan 184 cm.
Wladár saavutti nuorten EM-kilpailuissa 1978 kultaa 100 ja 200 metrin selkäuinnissa sekä pronssia 200 metrin sekauinnissa. Saman vuoden Länsi-Berliinin MM-kilpailuissa hän sijoittui 200 metrin selkäuinnissa kuudenneksi. Hän teki 200 metrin selkäuinnissa pitkien ratojen (50 m) Euroopan ennätyksen kahdesti Budapestissa vuonna 1980: 15. maaliskuuta hän ui ajan 2.01,78 ja 28. kesäkuuta 2.01,72.
Wladár voitti olympiakultaa 200 merin selkäuinnissa Moskovassa 1980 ajalla 2.01,93. Lisäksi hän sijoittui viidenneksi 100 metrin selkäuinnissa ja kuudenneksi 4 × 100 metrin sekauintiviestissä. Hän voitti Splitissä 1981 Euroopan-mestaruuden 100 metrin selkäuinnissa ajalla 56,72 ja 200 metrin selkäuinnissa Euroopan ennätysajalla 2.00,80. Hänet valittiin 1981 Unkarin vuoden miesurheilijaksi sekä Swimming World magazinessa Euroopan vuoden uimariksi.
Wladár saavutti Guayaquilin MM-kilpailuissa 1982 hopeaa 200 metrin selkäuinnissa ajalla 2.01,31 ja sijoittui neljänneksi 100 metrin selkäuinnissa. Rooman EM-kilpailuissa 1983 hän sai hopeaa 200 metrin selkäuinnissa ajalla 2.10,61, sijoittui neljänneksi 100 metrin selkäuinnissa ja 400 metrin sekauinnissa sekä viidenneksi 200 metrin sekauinnissa.
Wladár saavutti 22 Unkarin-mestaruutta: 50 metrin selkäuinnissa vuonna 1985, 100 metrin selkäuinnissa 1981–1984, 200 metrin selkäuinnissa 1979–1984, 100 metrin vapaauinnissa 1984, 200 metrin vapaauinnissa 1980, 200 metrin sekauinnissa 1982–1983, 400 metrin sekauinnissa 1981–1983, 4 × 100 metrin vapaauintiviestissä 1984, 4 × 200 metrin vapaauintiviestissä 1981–1982 ja 4 × 100 metrin sekauintiviestissä 1982. Uintiuransa jälkeen hän pelasi vesipalloa Újpesti Dózsassa 1985–1987, ja voitti Unkarin-mestaruuden 1986..
Kiss Me Kiss Me Kiss Me

| Kiss Me, Kiss Me, Kiss Me The Cure |
| --- | --- | --- |

Studioalbumin tiedot
 Julkaistu: 26. elokuuta 1985
 Tuottaja(t): David M. Allen, Robert Smith
 Kesto: 74.35
 Levy-yhtiö: Fiction, Elektra
The Curen muut julkaisut
| Standing on a Beach 1986 | Kiss Me, Kiss Me, Kiss Me 1987 | Disintegration 1989 |
Kiss Me, Kiss Me, Kiss Me on brittiläisen The Cure -yhtyeen seitsemäs studioalbumi, joka ilmestyi vuonna 1987.
Kappaleet

"The Kiss" – 6.17
"Catch" – 2.42
"Torture" – 4.13
"If Only Tonight We Could Sleep" – 4.50
"Why Can't I Be You?" – 3.11
"How Beautiful You Are..." – 5.10
"The Snakepit" – 6.56
"Hey You!" – 2.22
"Just Like Heaven" – 3.30
"All I Want" – 5.18
"Hot Hot Hot!!!" – 3.32
"One More Time" – 4.29
"Like Cockatoos"	 – 3.38
"Icing Sugar" – 3.48
"The Perfect Girl" – 2.34
"A Thousand Hours" – 3.21
"Shiver and Shake" – 3.26
"Fight" – 4.27
Aiheesta muualla

Kiss Me Kiss Me Kiss Me Discogsissa. (englanniksi)
Klinikan synty

| Klinikan synty> Naissance de la clinique: Une archéologie du regard médical.Alkuperäisteos |
| --- | --- |
Kirjailija:  Michel Foucault
Kieli:  ranska
Genre:  filosofia, sosiologia
Kustantaja:  Presses Universitaires de France (PUF)
Julkaistu:  1963
Sivumäärä:  212
Suomennos
Suomentaja:  Simo Määttä
Kustantaja:  Niin & näin
Julkaistu:  2013
Ulkoasu:  nidottu
Sivumäärä:  260
ISBN:  978-952-5503-70-8
Löydä lisää kirjojaKirjallisuuden teemasivulta
Klinikan synty (ransk. Naissance de la clinique. Une archéologie du regard médical) on Michel Foucault’n kirja vuodelta 1963. Teoksen on suomentanut Simo Määttä. Suomennoksen julkaisi Niin & näin vuonna 2013.
Aiheesta muualla

Salminen, Kari: Katso ihmistä. Turun sanomat 22.10.2013.
Tomasz Radzinski

Tomasz Radziński vuonna 2008.
Tomasz Radziński (s. 14. joulukuuta 1973 Poznań, Puola) on puolalais-kanadalainen aktiiviuransa lopettanut jalkapalloilija, pelipaikaltaan hyökkääjä. Hän toimii belgialaisseura Lierse SK:n teknisenä johtajana.
Radziński aloitti jalkapallon pelaamisen puolalaisessa Cuiavia Inowrocławissa, josta hän vuonna 1988 siirtyi saksalaisen VfL Osnabrückin junioreihin. Vuonna 1990 Radziński muutti perheensä mukana Kanadaan, jossa hän ehti edustaa North York Rocketsia ja St. Catherines Wolvesia, kunnes palasi Eurooppaan vuonna 1994 siirtyessään ammattilaiseksi belgialaiseen Germinal Ekereniin. Pelattuaan Ekerenissä reilut sata sarjaottelua hän siirtyi belgialaiseen suurseuraan Anderlechtiin vuonna 1998. Siellä Radziński teki yhteensä 52 liigamaalia ja viimeisellä Anderlecht-kaudellaan lisäksi viisi maalia Mestarien liigassa. Vuonna 2001 englantilainen Everton osti Radzińskin 4,5 miljoonalla punnalla, mikä oli suurin koskaan kanadalaisjalkapalloilijasta maksettu siirtosumma.
Evertonissa Radziński ehti tehdä 25 maalia 91:ssä Valioliiga-ottelussa, kunnes pyysi siirtoa muualle. Hän siirtyikin vuonna 2004 kolmivuotisella sopimuksella ja 1,75 miljoonan punnan siirtosummalla samassa sarjassa pelanneeseen Fulhamiin. Siellä hän ei onnistunut yhtä hyvin kuin edellisessä seurassaan, ja uuden managerin Lawrie Sanchezin aloittaessa Radziński joutui jättämään seuran kesällä 2007. 28. elokuuta 2007 Radziński siirtyi vapaana pelaajana kreikkalaiseen Skoda Xanthiin. Vaikka sopimus tehtiin päättymään vasta vuonna 2010, palasi Radziński jo seuraavana kesänä Belgiaan, Lierseen. Hän kertoi pyrkineensä pois Kreikasta epäiltyään joukkuetovereitaan sopupeleistä. 29. tammikuuta 2012 Radziński siirtyi puolivuotisella sopimuksella Waasland-Bevereniin. Sopimuksessa oli myös vuoden optio, jota ei kuitenkaan käytetty, vaan Radziński lopetti pelaajauransa kesällä 2012.
Maajoukkuetasolla Radziński edusti Kanadaa, jonka A-maajoukkueessa hän teki ensiesiintymisensä kesäkuussa 1995 Turkkia vastaan pelatussa ottelussa. Yhteensä Radziński pelasi 46 maaottelua ja teki niissä kymmenen maalia, joista kolme MM-karsinnoissa ja yhden vuoden 1996 CONCACAF Gold Cupissa.
Radzińskilla on myös Belgian kansalaisuus, jonka hän sai avioliiton kautta.
Saavutukset

Belgian-mestaruus: 1999–2000, 2000–2001
Belgian liigan maalikuninkuus: 2000–2001
Belgian cupin voitto: 1996–1997
Kolmetoista

| Kolmetoista> Thirteen |
| --- | --- |

Ohjaaja:  Catherine Hardwicke
Käsikirjoittaja:  Catherine Hardwicke Nikki Reed
Tuottaja:  Jeff Levy-Hinte Michael London
Säveltäjä:  Mark Mothersbaugh Brian Zarate
Kuvaaja:  Elliot Davis
Leikkaaja:  Nancy Richardson
Pääosat:  Evan Rachel Wood Nikki Reed Holly Hunter Jeremy  Sisto Vanessa Hudgens
Valmistustiedot
Valmistusmaa:   Yhdysvallat
Tuotantoyhtiö:  Working Title Films Fox Searchlight Pictures
Levittäjä:  Fox Searchlight Pictures Disney+
Ensi-ilta:   12. kesäkuuta 2003  5. joulukuuta 2003
Kesto:  100 min
Alkuperäiskieli:  englanti, espanja, portugali
Aiheesta muualla
IMDb 
Elonet
AllMovie
Infobox OKNimi-testi OK: 
Kolmetoista (engl. Thirteen) on vuonna 2003 ensi-iltansa saanut yhdysvaltalainen draamaelokuva teini-ikäisten nuorten ongelmallisesta elämästä. Elokuvan ohjasi Catherine Hardwicke.
Oscar-voittaja Holly Hunter ja Evan Rachel Wood näyttelevät elokuvassa kasvattajaäidin ja ongelmanuoren rooleja. Elokuvan käsikirjoituksessa oli mukana näyttelijädebyyttinsä tehnyt Nikki Reed, jonka omaan tarinaan elokuva pääosassa pohjautuu, mutta vain Tracyn roolissa.
Tarina

Elokuvan päähenkilö Tracy (Evan Rachel Wood) on kiltti äidin tyttö, kunnes hän alkaa ystävystymään koulun suosituimman tytön Evien (Nikki Reed)  kanssa, ja elämän täyttävät pikkurikokset ja huumeet. Samalla Tracyn suhde tämän äitiin Melanieen (Holly Hunter)  joutuu koetukselle.
Rooleissa

| 0 | 1 | 2 |
| --- | --- | --- |
|  Evan Rachel Wood   | … |  Tracy Louise Freeland   |
|  Nikki Reed   | … |  Evie Zamora   |
|  Holly Hunter   | … |  Melanie 'Mel' Freeland   |
|  Brady Corbet   | … |  Mason Freeland   |
|  Ulysses Estrada   | … |  Rafa   |
|  Sarah Blakely-Cartwright   | … |  Medina   |
|  Jenicka Carey   | … |  Astrid   |
|  Sarah Clarke   | … |  Birdie   |
|  Jasmine Di Angelo   | … |  Kayla   |
|  Vanessa Anne Hudgens   | … |  Noel   |
|  Tessa Ludwick   | … |  Yumi   |
|  Kip Pardue   | … |  Luke   |
|  CeCe Tsou   | … |  Liikenainen   |
|  Jeremy Sisto   | … |  Brady   |
|  Jamison Yang   | … |  Opettaja   |
Arvioita

Turun Sanomien Tapani Maskulan mielestä Kolmentoista amatööri- ja ammattinäyttelijöiden väliset tasoerot estävät elokuvaa ajautumasta Larry Clarkin tyyliseen rankkaan katurealismiin. Teemansa käsittelyssä elokuva jää hänestä puolitiehen.
Aiheesta muualla

Kolmetoista Internet Movie Databasessa (englanniksi)
Nicehouse.fi – elokuvan arvostelu
Leffatykki – elokuvan arvostelu
Catherine Hardwicken ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
2000-luku: Kolmetoista (2003) · Lords of Dogtown (2005) · Matkalla Beetlehemiin (2006) · Twilight – Houkutus (2008)
2010-luku: Red Riding Hood – Punahilkka (2011) · Plush (2013) · Miss You Already (2015)
Sun Yingjie

| Mitalit> Maa:   Kiina.Naisten yleisurheilu.MM-kilpailut  | Mitalit> Maa:   Kiina.Naisten yleisurheilu.MM-kilpailut  | Mitalit> Maa:   Kiina.Naisten yleisurheilu.MM-kilpailut  | Maa:   Kiina> Naisten yleisurheilu. |
| --- | --- | --- | --- |
|  Pronssia | Pariisi 2003 | 10 000 m |  |
Sun Yingjie (kiin. 孙英杰, Sūn Yīngjié, s. 19. tammikuuta 1979 Liaoning, Kiina) on kiinalainen kestävyysjuoksija.
Sun aloitti uransa maratoonarina ja osallistui ensimmäisissä arvokisoissaan Sevillan MM-kisoissa 1999 maratonille sijoittuen kahdenneksitoista. Myöhemmin hän alkoi kilpailla myös lyhyemmillä matkoilla. Hän voitti Aasian kisoissa 2002 kultaa sekä 5 000 että 10 000 metrin juoksussa. Seuraavana vuonna hän voitti molemmilla matkoilla Aasian mestaruudet ja osallistui Pariisin MM-kisoihin, joissa oli 10 000 metrillä kolmas ajalla 30.07,20 ja 5 000 metrillä yhdeksäs.
Vuonna 2004 Sun kilpaili Ateenan olympialaisissa ja sijoittui 10 000 metrillä kuudenneksi ja 5 000 metrillä kahdeksanneksi. Myöhemmin samana vuonna hän voitti New Delhissä järjestetyissä puolimaratonin maailmanmestaruuskilpailuissa kultaa ajalla 1.08.40. Helsingin MM-kisoissa 2005 hän oli 10 000 metrillä seitsemäs ja 5 000 metrillä yhdestoista. Sun kärähti dopingista lokakuussa 2005 ja sai kärystään kahden vuoden kilpailukiellon.
Ennätykset

5 000 metrin juoksu: 14.40,41 (2002)
10 000 metrin juoksu: 30.07,20 (2003)
10 kilometrin maantiejuoksu: 32.09 (2004)
15 kilometrin maantiejuoksu: 48.37 (2004)
20 kilometrin maantiejuoksu: 1.07.55 (2004)
Puolimaraton: 1.08.40 (2004)
25 kilometrin maantiejuoksu: 1.25.18 (2004)
30 kilometrin maantiejuoksu: 1.43.14 (2004)
Maraton: 2.19.39 (2003)
Sun Yee On

| Sun Yee On |
| --- | --- |
Perustettu:  1919 Brittiläinen Hongkong
Vuodet toiminnassa:  1919–
Alue:  Hongkong, Kiina
Liittoumat:  Wo Hop To, Wah Ching
Kilpailijat:  Crips, 14K, Wo Shing Wo
Sun Yee On (kiin. 新義安, Jyutping San1 ji6 on1) on yksi johtavista triadeista Hongkongissa ja Kiinassa. Sillä on yli 55 000 jäsentä maailmanlaajuisesti. Triadin uskotaan myös toimivan Yhdistyneessä kuningaskunnassa, Yhdysvalloissa, Ranskassa, Belgiassa ja Alankomaissa.
Sun Yee Onin nimi tarkoittaa suomeksi suurin piirtein uutta oikeamielisyyttä ja rauhaa.
Populaarikulttuurissa

Hongkongiin sijoittuva vuoden 2012 videopeli Sleeping Dogs keskittyy Kiinan triadeihin peitetehtävässä toimivan etsivän näkökulmasta. Pelissä pelataan peitetehtävässä toimivaa sanfranciscolaispoliisia nimeltä Wei Shen, jonka tehtävänä on soluttautua järjestäytyneeseen rikollisjärjestöön nimeltä ”Sun On Yee”. ”Sun On Yee” on muunnos Sun Yee Onin nimestä.
Tomasz Sikora

| Mitalit | Mitalit | Mitalit |  |
| --- | --- | --- | --- |
|  Tomasz Sikora |  Tomasz Sikora |  Tomasz Sikora |  |
Maa:   Puola
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Torino 2006 | yhteislähtö |  |
| MM-kilpailut  | MM-kilpailut  | MM-kilpailut  |  |
|  Kultaa | Anterselva 1995 | normaalimatka |  |
|  Hopeaa | Oberhof 2004 | normaalimatka |  |
|  Pronssia | Brezno-Osrblie 1997 | joukkuekilpailu |  |
Tomasz Wacław Sikora (s. 21. joulukuuta 1973 Wodzisław Śląski, Puola) on puolalainen ampumahiihtäjä, maailmanmestari ja olympiamitalisti.
Sikora voitti normaalimatkan maailmanmestaruuden Anterselvassa 1995 kukistettuaan Jon Åge Tyldumin 34,6 sekunnilla – molemmat selviytyivät kilpailusta ilman sakkominuutteja. Brezno-Osrblien MM-kilpailuissa 1997 hän kuului joukkuekilpailun pronssia voittaneeseen Puolan nelikkoon. Oberhofin MM-kisoissa 2004 Sikora saavutti normaalimatkalla hopeaa ammuttuaan ainoan ohilaukauksensa ensimmäisellä makuupaikalla. Raphaël Poirée, joka sai myös yhden sakkominuutín, oli lähes minuutin nopeampi.
Torinon olympialaisissa 2006 Sikora oli lähellä kultamitalia yhteislähtökilpailussa Ole Einar Bjørndalenin ammuttua viimeisellä pystypaikalla kaksi ohilaukausta. Hän ampui kuitenkin kilpailun ainoan ohilaukauksensa – ja sai hopeaa vain 6,3 sekuntia Michael Greisille hävinneenä.
Sikora on voittanut kuusi Euroopan-mestaruutta, viisi EM-hopeaa ja kaksi pronssia. Maailmancupissa hän on voittanut viisi osakilpailua: MM-kultakisan 16. helmikuuta 1995 Anterselvassa, yhteislähdön 19. maaliskuuta 2006 Kontiolahdella, sprinttikilpailun 5. tammikuuta 2008 Oberhofissa, yhteislähtökisan Hanti-Mansijskissa 9. maaliskuuta 2008 sekä ensimmäisen takaa-ajonsa 7. joulukuuta 2008 Östersundissa. Lisäksi hän on sijoittunut yhdeksän kertaa toiseksi ja yhdeksän kertaa kolmanneksi (13.2.2011 mennessä).
Sikoran nykyinen seura on NKS Dynamit Chorzów.
Saavutukset

Olympialaiset:
Nagano 1998: viestissä viides
Torino 2006: yhteislähdössä hopeaa
Vancouver 2010: normaalimatkalla seitsemäs, yhteislähdössä 11.
MM-kilpailut:
Anterselva 1995: normaalimatkalla kultaa
Ruhpolding 1996: normaalimatkalla kuudes, sprintissä viidestoista
Brezno-Osrblie 1997: joukkuekilpailussa pronssia, viestissä kuudes
Pokljuka 1998: takaa-ajossa 14.
Oslo 1999: normaalimatkalla 14.
Pokljuka 2001: sprintissä 15., viestissä kuudes
Hanti Mansijsk 2003: takaa-ajossa seitsemäs, normaalimatkalla yhdeksäs, sprintissä 11., yhteislähdössä 14.
Oberhof 2004: normaalimatkalla hopeaa, yhteislähdössä neljäs, takaa-ajossa kuudes
Hochfilzen 2005: normaalimatkalla viides, yhteislähdössä viides, sprintissä yhdeksäs, takaa-ajossa kymmenes
Anterselva 2007: sprintissä viides, takaa-ajossa seitsemäs
Östersund 2008: sprintissä 11., takaa-ajossa 11.
Pyeongchang 2009: takaa-ajossa neljäs, yhteislähdössä kuudes, normaalimatkalla yhdeksäs
EM-kilpailut:
normaalimatkalla kultaa 2004 ja 2008, hopeaa 1997 ja 2002
sprintissä kultaa 2007, hopeaa 2004, pronssia 2002
takaa-ajossa kultaa 2000, 2004 ja 2007
viestissä hopeaa 2000 ja 2001, pronssia 2004
Maailmancupin kokonaiskilpailu:
Kausi 2002–2003: yhdeksäs
Kausi 2003–2004: seitsemäs
Kausi 2005–2006: neljäs
Kausi 2008–2009: toinen
Klaxons

| Klaxons |
| --- | --- |
 Klaxons vuonna 2007.
Tiedot
Toiminnassa:  2005–
Tyylilaji:  Indie rock, post-punk revival, new rave
Kotipaikka:   Lontoo, Yhdistynyt kuningaskunta
Laulukieli:  englanti
Jäsenet:  Jamie Reynolds   James Righton   Simon Taylor-Davis   Steffan Halperin  
Entiset jäsenet:  Finnigan Kidd  
Levy-yhtiö:  Rinse Records (Polydor)  
Aiheesta muualla
Kotisivut
Infobox OKNimi-testi OK: 
Klaxons on nelihenkinen englantilainen yhtye, joka perustettiin vuonna 2005. Sana "klaxon" on johdettu kreikan kielen verbistä "klazō", joka tarkoittaa "kirkua". Useimmiten sillä viitataan ilmahälytyssireeneihin tai muihin varoituslaitteisiin. Brittiläinen musiikkilehdistö, eritoten NME, on kuvannut yhtyeen tyyliä nimellä "New Rave".
Tammikuussa 2007 Klaxons julkaisi debyyttialbuminsa Myths of the Near Future, joka nousi ilmestymisviikollaan brittilistan sijalle 2. Albumi voitti vuoden 2007 Mercury Prize -musiikkipalkinnon. Toinen albumi Surfing the Void julkaistiin vuonna 2010.
Diskografia > Albumit

Myths of the Near Future (2007)
Surfing the Void (2010)
Landmarks of Lunacy (2014)
Diskografia > Kokoelmat

A Bugged Out Mix by Klaxons (2007)
Diskografia > EP:t

Xan Valleys (2006)
Sweetheart (2009)
Landmarks of Lunacy (2010)
Diskografia > Singlet

"Gravity's Rainbow" / "The Bouncer" (29. maaliskuuta 2006)
"Atlantis to Interzone" (12. kesäkuuta 2006)
"Magick" (30. lokakuuta 2006)  29. Britannian listalla
"Golden Skans" (22. tammikuuta 2007) 7. Britannian listalla
"Gravity's Rainbow" (uusi versio) (9. huhtikuuta 2007)  35. Britannian listalla
"It's Not Over Yet" (25. kesäkuuta 2007)  13. Britannian listalla
"As Above, So Below" (12. marraskuuta 2007)
"Echoes" (2010)
"Twin Flames" (2010)
"There Is No Other Time" (2014)
"Show Me a Miracle" (2014)
Diskografia > Musiikkivideot

Gravity's Rainbow (2006)
Atlantis to Interzone (2006)
Magick (2006)
Golden Skans (2006)
Gravity's Rainbow (new version) (2007)
It's Not Over Yet (2007)
Echoes (2010)
Twin Flames (2010)
There is No Other Time (2014)
Show Me a Miracle (2014)
Aiheesta muualla

Kuvia tai muita tiedostoja aiheesta Klaxons Wikimedia Commonsissa
Virallinen sivusto (Arkistoitu – Internet Archive)
Klaxons Myspacessa (englanniksi)
Kolmensopenjärvi

| Kolmensopenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°44′55″N, 25°26′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Alajärveen 
Järvinumero:  14.221.1.091
Mittaustietoja
Pinnankorkeus:  86,4 m  
Pituus:  400 m  
Leveys:  300 m  
Rantaviiva:  1,093 km  
Pinta-ala:  5,519 ha  
Saaria:  ei saaria 
 fiKolmensopenjärvi 
Kolmensopenjärvi on Pirkanmaalla Kuhmoisissa Mustassalon saaressa sijaitseva järvi.
Maantietoa

Järven pinta-ala on 5,5 hehtaaria, se on 400 metriä pitkä ja 300 metriä leveä. Sen luoteispuolella sijaitsee Alajärvi ja koillispuolella Yläjärvi. Järven itäpuolinen mäki nousee 80 metriä pinnan yläpuolelle. Järvellä ei ole kartan mukaan saaria ja sen rantaviivan pituus on 1,1 kilometriä. Rannat ovat metsämaata ja järven pohjoisrannalla on yksi talo.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 86,4 metriä mpy. Laskuoja lähtee järven länsipäästä ja laskee 100 metrin päässä Alajärveen. Laskuojan pudotus on 0,9 metriä.
Historiaa

Vuoden 1966 järven nimenä oli Kolmesopenjärvi ja sen länsi- ja pohjoisrannoilla oli peltoa. Vuosien 1986 ja 1988 peruskartoissa järvi oli nykyisellä nimellään ja pohjoisrannan pelto oli metsittynyt.
Kirous (albumi)

| Kirous Diaboli |
| --- | --- | --- |

Studioalbumin tiedot
 Äänitetty : 2002–2003, Fullmoon Studios
 Julkaistu: lokakuu 2004
 Formaatti: CD, LP (2008)
 Tyylilaji: black metal
 Kesto: 35.15
 Levy-yhtiö: Northern Heritage
Diabolin muut julkaisut
| Unseen Age of War 2003 | Kirous 2004 | The Antichrist 2006 |
Kirous on Diabolin neljäs studioalbumi, joka julkaistiin vuonna 2004 levymerkillä Northern Heritage.
Kappaleet

Lopun alku – 2.28
Kirous – 4.00
You Are Going to Suffer – 5.50
New Methods – 5.50
Armageddon – 3.53
The Day of Reckoning – 4.57
Christproof – 5.10
Sodanjulistus – 3.07
Kokoonpano

Petri Ilvespakka – kaikki instrumentit, laulu, äänittäjä
Kokoonpano > Tuotanto

Janne Jokinen – miksaaja
Jussi Alanko – miksaaja
Arvostelut

Imperiumi.net:
Aiheesta muualla

Kirous (albumi) Discogsissa. (englanniksi)
Albumi Kirous (albumi) Encyclopaedia Metallum -sivustolla (englanniksi)
Thomas Macaulay

| Thomas Macaulay |
| --- | --- |
 Thomas Macaulay vuonna 1856 otetussa valokuvassa.
Henkilötiedot
Syntynyt: 25. lokakuuta 1800 Rothley Temple, Ison-Britannian kuningaskunta
Kuollut: 28. joulukuuta 1859 (59 vuotta) Lontoo, Yhdistynyt kuningaskunta
Arvonimi: The Right Honourable
Koulutus ja ura
Tutkinnot:  Trinity College
Tutkimusalue:  historia
Tunnetut työt:  The History of England from the Accession of James the Second
 Nimikirjoitus
Thomas Babington Macaulay, Macaulay of Rothleyn paroni (25. lokakuuta 1800 Rothley Temple, Ison-Britannian kuningaskunta – 28. joulukuuta 1859 Lontoo) oli merkittävä brittiläinen historioitsija, esseisti, runoilija ja whig-puoluetta edustanut poliitikko. Macaulay tunnetaan parhaiten Englannin historiaa käsittelevistä töistään. Hänen pääteoksensa on vuosina 1848–1861 ilmestynyt viisiosainen The History of England from the Accession of James the Second (tunnetaan myös nimellä History of England). Hänellä on katsottu olleen myös merkittävä vaikutus länsimaistumiskehitykseen Intiassa.
Nuoruus

Thomas Macaulayn suku oli lähtöisin Hebrideiltä Skotlannista. Hänen isänsä oli orjuuden ja orjakaupan vastaisesta toiminnastaan tunnettu hyväntekijä Zachary Macaulay. Macaulayn isä oli herätysliikkeen kannattaja ja äiti kveekari. Hän oli vanhin vanhempiensa yhdeksästä lapsesta. Macaulayn ilmiömäinen muisti ja kirjallinen lahjakkuus ilmenivät jo lapsena. Hän kirjoitti kahdeksanvuotiaana tiivistelmän Englannin historiasta sekä ”The Battle of Cheviot” -nimisen romanttisen runoelman Walter Scottin tyyliin. Juuri Scottin suosittujen romaanien kautta hän kiinnostui monien aikalaistensa tavoin maansa historiasta. Myöhemmin Macaulay ilmoitti tavoitteekseen tuottaa jotain, mikä syrjäyttäisi Scottin proosan suosiossa.
Macaulay kävi aluksi yksityiskoulua ja opiskeli vuodesta 1818 Cambridgen Trinity Collegessa, jonka jäsenenä hän oli vuosina 1824–1831. Macaulayn isä oli kasvattanut hänet toryksi, mutta hän omaksui opiskeluaikanaan intohimoisesti whig-aatteen, osin tuttavansa Charles Austinin vaikutuksesta. Hän sai vaikutteita myös utilitaristi Jeremy Benthamilta. Macaulay tutustui myös moniin muihin nuoriin älyköihin ja saavutti mainetta puhetaidon alalla. Hänen kirjallinen läpimurtonsa oli vuonna 1825 whig-puolueen lehdessä Edinburgh Review’ssä julkaistu essee John Miltonista, joka teki hänestä välittömästi kuuluisan ja arvostetun. Hän julkaisi samassa lehdessä vuosien varrella monia historiallisia aiheita käsitelleitä esseitä sekä kirjallisuusarvosteluja.
Jälkimaine

Macaulay säilyi kotimaassaan erittäin arvostettuna historioitsijana vielä puoli vuosisataa kuolemansa jälkeen. Myöhemmin häntä on arvosteltu muun muassa puolueellisuudesta, englantilaisen kulttuurin ja edistysajattelun kohottamisesta ylimielisesti universaaleiksi normeiksi sekä hänen materialistisesta katsomuksestaan. Arvostelijoiden joukossa ovat olleet Thomas Carlyle, Matthew Arnold ja John Ruskin. Lisäksi Macaulay ei arvostanut jo omana aikanaan Saksassa kehittynyttä uudentyyppistä tieteellistä historiantutkimusta, joten myöhemmästä näkökulmasta hänen tekstinsä vaikutti kritiikittömältä ja yksipuoliselta. Macaulayn laajan tietämykseen, taitavan sommittelun ja katkeamatta jatkuvan eloisan kerronnan ansiosta History of England -teosta pidetään heikkouksistaan huolimatta yhä brittiläisessä historiankirjoituksessa loistavana esityksenä.
Macaulayn tulkintaa Englannin historiasta ylläpitivät myöhemmin hänen sisarenpoikansa George Trevelyan ja tämän poika George Macaulay Trevelyan, jotka olivat molemmat myös merkittäviä historioitsijoita. Macaulayn jalanjäljissä kulki myös harrastelijahistorioitsijana poliittisen uransa ohella toiminut Winston Churchill, joka myös katsoi Englannin historian olevan leimallisesti edistyksen historiaa.
Macaulaysta on julkaistu lukuisia elämäkertoja.
Suomennettuja teoksia

Englannin historia Jaakop II:n walta-istuimelle noususta alkain. Helsinki, 1866
Lordi Clive. Werner Söderström 1886.